CELEX: 62021TN0167
Language: hr
Date: 2021-03-29 00:00:00
Title: Predmet T-167/21: Tužba podnesena 29. ožujka 2021. – European Gaming and Betting Association/Komisija

31.5.2021   
            
            
               HR
            
            
               Službeni list Europske unije
            
            
               C 206/33
            
         
      Tužba podnesena 29. ožujka 2021. – European Gaming and Betting Association/Komisija
      (Predmet T-167/21)
      (2021/C 206/41)
      Jezik postupka: engleski
      
         Stranke
      
      
         Tužitelj: European Gaming and Betting Association (Etterbeek, Belgija) (zastupnik: T. De Meese, K. Bourgeois i M. Van Nieuwenborgh, odvjetnici)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku tuženika od 18. prosinca 2020. u predmetu SA.44830 (2016/FC) – Nizozemska: Produljenje dozvola za igre na sreću i klađenje u Nizozemskoj (1);
               
            
                  —
               
               
                  naloži tuženiku snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe dva tužbena razloga.
      
                  1.
               
               
                  Prvi tužbeni razlog temelji se na tome da je tuženik povrijedio tužiteljeva postupovna prava time što nije pokrenuo službeni istražni postupak na temelju članka 108. stavka 2. UFEU-a iako njegova preliminarna istraga nije uklonila sve dvojbe o postojanju državne potpore.
                  
                              —
                           
                           
                              Navodi se da duljina i okolnosti prethodnog istraživanja dokazuju da je tuženik dvojio o postojanju državne potpore.
                           
                        
                              —
                           
                           
                              Nadalje, tužitelj tvrdi da značajna promjena smjera u tuženikovoj analizi tijekom prethodnog istraživanja dokazuje da je tuženik dvojio o postojanju državne potpore.
                           
                        
                              —
                           
                           
                              Tužitelj također tvrdi da je tuženik pogrešno zaključio da ne postoje dvojbe o tome predstavlja li činjenica da je Nizozemska produljila postojeće dozvole za sportsko klađenje, klađenje na utrke konja, lutriju i kasino dozvole pogodnost za imatelje dozvola.
                           
                        
            
                  2.
               
               
                  Drugi tužbeni razlog temelji se na tome da je tuženik počinio očitu pogrešku u ocjeni kada je zaključio da se činjenicom da je Nizozemska produljila postojeće dozvole za sportsko klađenje, klađenje na utrke konja, lutriju i kasino dozvole ne daje pogodnost svojim imateljima u smislu članka 107. stavka 1. UFEU-a.
                  
                              —
                           
                           
                              Navodi se da je tuženik počinio očitu pogrešku koja se tiče činjenica, prvo, u odnosu na zaključak da svi imatelji dozvola imaju zakonsku obvezu korištenja neto dobiti iz djelatnosti igara na sreću i klađenja za ciljeve koji služe zajedničkim interesima i, drugo, u odnosu na zaključak da imatelji dozvola nisu mogli ostvariti dobit.
                           
                        
                              —
                           
                           
                              Nadalje, tužitelj smatra da je tuženik počinio očite pogreške koje se tiču prava, u odnosu na zaključak da se izdavanjem dozvola o kojima je riječ nije dala pogodnost njihovim imateljima s obzirom na to da se ne može tvrditi da su te dozvole popravile njihovo financijsko stanje.
                           
                        
            
         (1)  SL 2021. C 17, str. 1.